# Diogelu Plant ac Oedolion mewn Perygl: Nodyn Cyfarwyddyd 1 Diffiniadau Llawn a Deddfwriaeth Berthnasol

**Plant**

**Oedolion mewn Perygl**

Mae Deddf Plant 1989 yn diffinio 'plentyn' fel person o dan 18 oed.

Diffiniad Rheoliadau Rheoli Iechyd a Diogelwch yn y Gwaith 1999 (Rheoliad 19) o’r term ‘plant/plentyn’ yw unigolion rhwng eu genedigaeth ac 16 mlwydd oed. O dan y diffiniad hwn, ystyrir bod unigolion 16-17 oed yn ‘bobl ifanc’.

Defnyddir y term ‘plentyn’ yng nghyfres canllawiau’r Brifysgol i gyfeirio at unrhyw un sydd o dan 18 oed.

Defnyddir y term ‘person ifanc’ yn y ddogfen hon i gyfeirio at rywun nad yw o bosibl yn ystyried ei fod yn blentyn, ond sy'n cael ei ddiffinio'n gyfreithlon o hyd fel plentyn sy'n iau na 18 oed.

Nid oes angen cael cydsyniad cyn adrodd am bryderon ynghylch plentyn i’r awdurdodau statudol perthnasol (yr heddlu, gwasanaethau cymdeithasol neu’r NSPCC), na gwneud penderfyniad ynglŷn â’i alluedd meddyliol.

Diffiniad eang o oedolyn mewn perygl yw:

Person sydd yn 18 mlwydd oed neu’n hŷn sy’n cael, neu sy’n wynebu risg o gael, ei gam-drin neu ei esgeuluso, sydd ag anghenion gofal a chymorth (boed yr awdurdod lleol sy’n diwallu unrhyw rai o’r anghenion hynny neu beidio), ac nad yw’n gallu amddiffyn ei hun rhag cael, neu’r risg o gael, ei gam-drin neu ei esgeuluso o ganlyniad i’r anghenion hynny (Deddf Gwasanaethau Cymdeithasol a Llesiant (Cymru) 2014).

Mae’n bosibl y bydd pobl a chanddynt anableddau dysgu a phroblemau iechyd meddwl, pobl hŷn a phobl anabl yn dod o fewn y diffiniad hwn.

Mae’n bosibl hefyd yr ystyrir bod myfyrwyr a chanddynt anghenion dysgu ychwanegol yn oedolion mewn

perygl. Pan fydd ymgeisydd a dderbyniwyd wedi datgelu cyflwr priodol, bydd y Gwasanaeth Anabledd a Dyslecsia yn gofyn am wybodaeth ychwanegol at ddibenion asesiad risg, a bydd yn cynnwys unrhyw anghenion diogelu, ac yn nodi cymorth ychwanegol ac addasiadau rhesymol. Bydd yn cael mynediad at eiriolaeth a chyngor annibynnol.

Mae’n bosibl y bydd deddfwriaeth arall megis y ddeddfwriaeth sy’n llywodraethu gwiriadau gan y Gwasanaeth Datgelu a Gwahardd yn rhoi amrywiadau o’r diffiniad, ac maent yn cael eu cymhwyso fel sy’n briodol.

Ystyrir bod oedolion ‘mewn perygl’ neu’n ‘agored i niwed’ ar yr adeg y maent yn derbyn gweithgaredd a reoleiddir fel y’i diffinnir o dan Ddeddf Diogelu Grwpiau Hyglwyf 2006 (fel y’i diwygiwyd gan Ddeddf Amddiffyn Rhyddidau 2012). Rhoddir diffiniad o weithgaredd a reoleiddir yn y ddogfen hon.

Yn ôl y gyfraith, ystyrir bod gan oedolyn y galluedd i roi neu i wrthod cysyniad i atgyfeiriadau i’r Gwasanaethau Cymdeithasol, archwiliadau meddygol ac ati. Os credir bod oedolyn mewn perygl o gael ei niweidio a bod angen ei amddiffyn, rhaid i berson cyfrifol benderfynu a yw’r unigolyn yn gallu rhoi cydsyniad. Os penderfynir hynny, rhaid i weithiwr proffesiynol sy’n gweithredu ar ran y sefydliad geisio cydsyniad gan yr unigolyn cyn cymryd unrhyw gamau, megis atgyfeirio i’r gwasanaethau cymdeithasol neu i’r heddlu (Deddf Galluedd Meddyliol).

Mae rhai eithriadau i’r rheol hon lle nad oes angen cydsyniad, fel a ganlyn:

* Pan fydd dyletswydd i weithredu (e.e. pan fydd yn bosibl bod trosedd wedi’i chyflawni); neu
* Pan fydd gweithredu er lles y cyhoedd (e.e. pan fydd unigolyn neu bobl eraill, plentyn neu oedolyn, mewn perygl/yn cael eu rhoi mewn perygl); neu
* Pan fo amheuaeth ei bod yn bosibl bod yr unigolyn o dan ddylanwad gormodol rhywun arall.

Bydd protocolau rhannu gwybodaeth (gweler Nodyn 1 yr Arweiniad Cefnogi a'r Arweiniad Ymarfer: Adrodd am Bryderon), yn rhoi tystiolaeth bod y galluedd i gydsynio wedi cael ei ystyried, bod cydsyniad wedi cael ei roi neu ei wrthod, neu fod y broses benderfynu wedi dangos nad oes angen hyn.

# Gweithgaredd a Reoleiddir gyda Phlant

Mae gweithgaredd a reoleiddir gydaphlentyn yn cynnwys:

* Addysgu, hyfforddi neu arwain plant heb oruchwyliaeth (addysgu/hyfforddiant a ddarperir yn gyfan gwbl neu’n bennaf ar gyfer plant, nid cyrsiau ar gyfer/a ddarperir i fyfyrwyr sydd ar y cyfan dros 18 mlwydd oed), a gynhelir gan yr un unigolyn yn rheolaidd (unwaith yr wythnos neu fwy), neu ar bedwar diwrnod neu fwy mewn cyfnod o 30 diwrnod, neu dros nos (2am – 6am)
* Gofal (gofal personol a gofal iechyd) neu oruchwylio plant
* Cyngor neu arweiniad a ddarperir yn gyfan gwbl neu’n bennaf ar gyfer plant mewn perthynas â’u lles corfforol, emosiynol neu addysgol os yw’n cael ei gynnal yn rheolaidd gan yr un unigolyn (fel uchod)
* Cymedroli gwasanaeth cyfathrebu rhyngweithiol electronig cyhoeddus sy’n debygol o gael ei ddefnyddio yn gyfan gwbl neu’n bennaf gan blant, a gynhelir yn rheolaidd gan yr un unigolyn (fel uchod)
* Gyrru cerbyd a ddefnyddir i gludo plant

Mae rhagor o wybodaeth ar gael yn: [www.gov.uk/disclosure-](http://www.gov.uk/disclosure-)barring-service-check/overview

Lle mae rôl yn gofyn am rywfaint o gysylltiad cyfyngedig, tymor byr neu gysylltiad o dan oruchwyliaeth â phlant neu oedolion mewn sefyllfa agored i niwed (er enghraifft, lleoliadau profiad gwaith, ysgolion haf, ymgymryd â dyletswyddau addysgu arferol neu gynnal gweithgareddau allgymorth safonol), mae’n annhebygol y bydd hyn yn bodloni diffiniad gweithgaredd a reoleiddir, ac felly ni fyddai’n ddarostyngedig i wiriad gan y Gwasanaeth Datgelu a Gwahardd gyda gwiriad o’r rhestr wahardd.

Rhoddir ystyriaeth i rolau sy’n bodloni’r meini prawf cymhwysedd ar gyfer gwiriad manylach gan y Gwasanaeth Datgelu a Gwahardd heb wirio’r rhestr wahardd.

# Gweithgaredd a Reoleiddir gydag Oedolion mewn Perygl

Mae gweithgaredd a reoleiddir gydag oedolion mewn perygl yn cynnwys:

* Gofal personol (cymorth corfforol gyda bwyta neu yfed, mynd i’r toiled, ymolchi neu gael bath, gwisgo, gofal y geg neu ofal croen, gwallt neu ewinedd a ddarperir oherwydd oedran, salwch neu anabledd)
* Gofal iechyd (gan weithiwr gofal iechyd proffesiynol neu unigolyn sy’n gweithredu o dan arweiniad neu oruchwyliaeth gweithiwr gofal iechyd proffesiynol)
* Gwaith cymdeithasol
* Cymorth gyda materion pob dydd megis ymdrin ag arian
* Gyrru’r oedolyn i apwyntiadau at ddibenion: gofal iechyd, gofal personol neu waith cymdeithasol sydd eu hangen oherwydd oedran, salwch neu anabledd
* Pobl sydd ag atwrneiaeth arhosol neu barhaus o dan Ddeddf Galluedd Meddyliol 2005, dirprwy o dan y Ddeddf Galluedd Meddyliol, neu Eiriolwr Iechyd Meddwl / Galluedd Meddyliol Annibynnol mewn perthynas â’r unigolyn

Yng nghyd-destun y Brifysgol, mae’n bosibl na fydd gwiriad gan y Gwasanaeth Datgelu a Gwahardd yn ofynnol ar gyfer llawer o swyddi, gan nad yw gweithgareddau’r Brifysgol yn aml yn cael eu darparu’n gyfan gwbl neu’n bennaf ar gyfer plant. Fodd bynnag, dylid hysbysu pawb sy’n gweithio’n rheolaidd gyda phlant neu oedolion mewn perygl am y polisi hwn a’r canllawiau cysylltiedig, a dylent fynychu’r hyfforddiant perthnasol (cysylltwch â’r adran adnoddau dynol am ragor o wybodaeth am yr hyfforddiant sydd ar gael).

# Gwiriadau’r Gwasanaeth Datgelu a Gwahardd (DBS)

**Swyddogion Diogelu**

Mae gwiriadau gan y Gwasanaeth Datgelu a Gwahardd yn chwiliad o gofnod troseddol unigolyn er mwyn canfod a yw wedi’i wahardd rhag gweithio mewn unrhyw rolau sy’n cynnwys gweithgareddau a reoleiddir (ac o ganlyniad yn gofyn am wiriad gan y Gwasanaeth Datgelu a Gwahardd). Mae rhagor o wybodaeth ar gael yn Nodyn Cyfarwyddyd 2.

# Swyddog Diogelu Arweiniol (LSO):

Y Swyddog Diogelu Arweiniol yw’r Cofrestrydd Academaidd, sydd â’r atebolrwydd cyffredinol a’r cyfrifoldeb strategol am ddiogelu plant ac oedolion mewn perygl o fewn y Brifysgol.

# Prif Swyddogion Diogelu (PSO):

Mae Prif Swyddogion Diogelu yn gyfrifol am oruchwylio’r gwaith o weithredu’r Polisi Diogelu o fewn y Brifysgol ac yn darparu arweinyddiaeth a chymorth i’r Swyddogion Diogelu Dynodedig.

Y rhain yw’r Cyfarwyddwr Adnoddau Dynol mewn perthynas â staff, a’r Cyfarwyddwr Cymorth a Lles Myfyrwyr mewn perthynas â myfyrwyr y Brifysgol.

# Swyddogion Diogelu Dynodedig (DSO):

Mae’r rhain yn swyddogion a benodir mewn Ysgolion Academaidd ac adrannau Gwasanaethau Proffesiynol lle mae rhaglenni neu weithgareddau lle y gwneir gwaith gyda phlant ac oedolion ‘mewn perygl’ fel rhan o’u rolau. Penodir un Swyddog Diogelu Dynodedig neu fwy i fod yn gyfrifol am ddiogelu o fewn y rhaglen neu’r gweithgaredd hwnnw. Fel arfer, bydd y Swyddog Diogelu Dynodedig yn drefnydd neu’n gydlynydd y rhaglen neu’r gweithgaredd. Yn ddibynnol ar faint y gweithgaredd, mae’n bosibl yr enwebir mwy nag un.

**Dirprwy Swyddog Diogelu Dynodedig (DDSO):**

Penodir Dirprwy Swyddog Diogelu Dynodedig i gynorthwyo’r Swyddog Diogelu Dynodedig ac mae’n bosibl mai ef fydd y pwynt cyswllt cyntaf ar gyfer gweithgaredd sy’n cynnwys plant/oedolion mewn perygl.

# Swyddog Diogelu Dynodedig Ymchwil:

Ar gyfer gweithgareddau ymchwil, Pennaeth yr Ysgol fydd yn gyfrifol am sicrhau bod Swyddog Dynodedig yn cael ei benodi ar gyfer unrhyw weithgareddau ymchwil sy’n cynnwys plant neu oedolion mewn perygl.

Fel arfer, y Swyddog Dynodedig fydd yr unigolyn sydd â’r cyfrifoldeb cyffredinol am y gweithgaredd (e.e. y Prif Swyddog). Caiff y Swyddog Dynodedig benodi Dirprwy Swyddog Diogelu Dynodedig (DDSO), a fydd yn ymwneud â gweithgareddau o ddydd i ddydd i gynorthwyo’r Swyddog Diogelu Dynodedig.

# Mae cyfrifoldebau’r holl Swyddogion Diogelu ar gael yn Nodyn Cyfarwyddyd 2

**Cam-drin**

Mae adran 197(1) o Ddeddf Gwasanaethau Cymdeithasol a Llesiant (Cymru) 2014 yn rhoi diffiniadau o gam-drin ac esgeulustod.

**Cam-drin Corfforol**

Mae ‘cam-drin’ yn golygu cam-drin corfforol, rhywiol, seicolegol, emosiynol neu ariannol ac mae'n cynnwys camdriniaeth sy'n digwydd mewn unrhyw leoliad, boed mewn annedd breifat, sefydliad neu unrhyw le arall.

Mae’r canlynol yn rhestr o enghreifftiau nad yw’n hollgynhwysfawr ar gyfer pob un o’r categorïau o gamdriniaeth ac esgeulustod.

Gall gynnwys bwrw, slapio, gorddefnyddio neu gamddefnyddio meddyginiaeth, gweithredoedd o ddiffyg rheolaeth diangen neu sancsiynau amhriodol. Gall hefyd gynnwys bwgwth niwed neu adawiad, bychanu, camdriniaeth lafar neu hiliol, ynysu, neu dynnu o wasanaethau neu rwydweithiau cymorth, neu reolaeth gymhellol (sef gweithred neu batrwm o weithredoedd ymosodol, bygythiadau, bychanu, brawychu, neu gamdriniaeth arall a ddefnyddir i niweidio, cosbi neu frawychu’r dioddefwr).

# Camdriniaeth Ariannol

* Arian neu eiddo arall person yn cael ei ddwyn
* Person yn cael ei dwyllo
* Person yn cael ei roi o dan bwysau mewn perthynas ag arian neu eiddo arall
* Arian neu eiddo arall person yn cael ei gamddefnyddio

Gall arwyddion o gamdriniaeth ariannol mewn perthynas â phobl y gall fod ganddynt anghenion gofal a chymorth gynnwys:

* Newid annisgwyl i ewyllys rhywun
* Gwerthu neu drosglwyddo perchnogaeth cartref rhywun yn sydyn
* Gweithgarwch anarferol mewn cyfrif banc
* Cynnwys enwau ychwanegol ar gyfrif banc yn sydyn
* Nid yw’r llofnod yn cyffelybu llofnod arferol y person
* Amharodrwydd neu bryder ar ran y person wrth drafod ei fusnes ariannol
* Gwneud rhodd sylweddol i ofalwr neu drydydd parti arall
* Diddordeb sydyn gan berthynas neu drydydd parti arall yn lles y person
* Biliau heb eu talu
* Cwynion bod eiddo personol ar goll
* Ynysiad bwriadol rhag ffrindiau a theulu, gan roi’r holl reolaeth dros benderfyniadau’r person i unigolyn arall

**Cam-drin Rhywiol**

**Trais Domestig**

**Meithrin Perthynas Amhriodol**

Trais ac ymosodiad rhywiol neu weithredoedd rhywiol nad yw’r oedolyn agored i niwed wedi cydsynio iddynt, neu na allai fod wedi cydsynio iddynt a/neu y cafodd ei gymell i gydsynio iddynt.

Nid yw plentyn o dan 13 mlwydd oed yn gallu cydsynio i weithgarwch rhywiol. Dylai gweithgarwch rhywiol rhwng pobl ifanc mewn cydberthnasau â chyfoedion lle mae’r ddau gyfranogwr o dan 18 mlwydd oed fod yn gydsyniol – e.e. heb orfodaeth neu ecsbloetio na’r defnydd o gyffuriau neu ddiodydd meddwol i leihau gwrthiant.

Ystyrir bod cydberthnasau agos rhwng oedolion (dros 18 mlwydd oed) sydd mewn sefyllfa o ymddiriedaeth a phobl o dan 18 mlwydd oed sydd yn eu gofal yn gyfystyr â chamddefnyddio sefyllfa o ymddiriedaeth ac yn drosedd o dan Ddeddf Troseddau Rhywiol 2003.

Mae diwygiad 2012 i Ddeddf Trais Domestig, Troseddu a Dioddefwyr 2004 yn cynnwys y diffiniad o “peri i blentyn neu oedolyn agored i niwed ddioddef niwed corfforol”.

Diffiniad yr NSPCC o feithrin perthynas amhriodol yw pan fydd rhywun yn meithrin perthynas, ymddiriedaeth a chysylltiad emosiynol â phlentyn neu berson ifanc er mwyn iddo allu dylanwadu arno, camfanteisio arno neu ei gam-drin. O dan Ddeddf Troseddau Rhywiol 2003, daeth meithrin perthynas amhriodol â phobl ifanc o dan 18 mlwydd oed yn drosedd statudol.

**Camdriniaeth Ar-lein**

**Esgeuluso**

Camdriniaeth ar-lein yw unrhyw fath o gamdriniaeth sy'n digwydd ar y we, boed hynny trwy rwydweithiau cymdeithasol, chwarae gemau ar-lein neu ddefnyddio ffonau symudol. Gall plant ac oedolion mewn perygl ddioddef seiberfwlio, meithrin perthynas amhriodol, camdriniaeth rywiol, ecsbloetio rhywiol neu gamdriniaeth emosiynol. Gall plant ac oedolion mewn perygl fod mewn perygl o gamdriniaeth ar-lein gan bobl y maent yn eu hadnabod, yn ogystal â chan bobl ddiarth.

Gall camdriniaeth ar-lein fod yn rhan o gamdriniaeth sy'n digwydd yn y byd go iawn (er enghraifft, bwlio neu feithrin perthynas amhriodol), neu mae'n bosibl bod y gamdriniaeth yn digwydd ar-lein yn unig (er enghraifft, darbwyllo plant neu oedolion mewn perygl i gymryd rhan mewn gweithgarwch rhywiol ar-lein).

Ystyr esgeulustod yw methu â diwallu anghenion corfforol, emosiynol, cymdeithasol neu seicolegol sylfaenol person, sy’n debygol o arwain at amharu ar lesiant y person (er enghraifft, amharu ar iechyd y person neu, yn achos plentyn, amharu ar ddatblygiad y plentyn). Gallai hyn gynnwys:

* Methu â chael mynediad at ofal neu wasanaethau meddygol
* Esgeulustod wrth gymryd risgiau
* Methu â rhoi’r feddyginiaeth ragnodedig
* Methu â rhoi cymorth gyda hylendid personol neu wrth ddarparu bwyd, cysgod neu ddillad

• Esgeulustod emosiynol

Gallai arwyddion posibl o esgeulustod gynnwys dirywiad o ran golwg bersonol, a all nodi bod deiet a gofynion personol yn cael eu hanwybyddu.

# Caethwasiaeth Fodern

**Radicaleiddio**

Mae caethwasiaeth fodern yn cynnwys caethwasiaeth, masnachu pobl, llafur gorfodol a chaethiwed domestig. Mae masnachwyr pobl a meistri caethweision yn defnyddio pa ddulliau bynnag sydd ganddynt i gymell, twyllo a gorfodi unigolion i fywyd o gamdriniaeth, caethiwed a thriniaeth annynol.

Nod radicaleiddio yw denu pobl i ffordd unigolyn o resymu, ysbrydoli recriwtiaid newydd, sefydlu syniadau eithafol, a darbwyllo unigolion agored i niwed am gyfreithlondeb achos.

Gall hyn fod yn uniongyrchol trwy berthynas, neu drwy gyfryngau cymdeithasol.

**Deddf Adsefydlu Troseddwyr 1974**

**Deddf Hawliau Dynol 1998**

Unwaith y bydd rhybuddiad neu euogfarn wedi’i (d)disbyddu o dan Ddeddf 1974, nid oes rhaid i unigolyn ei (d)datgelu na chyfaddef ei fodolaeth/bodolaeth o dan y rhan fwyaf o amgylchiadau. Oni fydd eithriad yn gymwys am fod y swydd yn gofyn bod yr ymgeisydd yn cael gwiriad DBS, nid oes angen datgelu rhybuddiadau nac euogfarnau wedi’u disbyddu wrth lenwi ffurflen nac mewn cyfweliad am swydd. Ni all cyflogwr wrthod cyflogi rhywun (na diswyddo rhywun) am fod ganddo rybuddiad neu euogfarn wedi’i (d)disbyddu oni fydd eithriad yn gymwys.

Rhestrir yr eithriadau ar gyfer datgelu rhybuddiadau ac euogfarnau wedi’u disbyddu yng Ngorchymyn Deddf Adsefydlu Troseddwyr 1974 (Eithriadau) 1975. Dylai cyflogwr allu dweud a yw eithriad yn gymwys ac, os felly, ble y gellir dod o hyd iddo yn y Gorchymyn Eithriadau.

Hidlo yw’r term y mae’r DBS yn ei ddefnyddio i ddisgrifio’r broses a fydd yn nodi euogfarnau a rhybuddiadau gwarchodedig a sicrhau na chânt eu datgelu ar dystysgrifau’r DBS.  
  
Ni fydd troseddau sy’n ddifrifol ac sy’n ymwneud â throseddau rhywiol, troseddau treisgar a/neu sy’n berthnasol i ddiogelu pobl agored i niwed byth yn cael eu hidlo.

Mae Deddf Hawliau Dynol 1998 (y Ddeddf) yn nodi’r hawliau a’r rhyddid sylfaenol y mae gan bawb yn y DU hawl iddynt.

# Deddf Diogelu Data 2018

Mae'n rhaid i unrhyw un sy'n prosesu gwybodaeth bersonol gydymffurfio ag wyth egwyddor y Ddeddf Diogelu Data, sef sicrhau bod gwybodaeth bersonol yn cael ei phrosesu mewn modd teg a chyfreithlon, nid yw'n ormodol a’i bod yn gywir ac yn ddiogel.

Rhoddir mwy o ddiogelwch cyfreithiol i wybodaeth fwy sensitif, na ddylid ei rhannu, fel arfer, heb ganiatâd yr unigolyn (gwrthrych y data) ac wedyn dim ond at ddibenion penodol.

Mae rhannu gwybodaeth bersonol yn gyfreithlon a dylid gwneud hynny pan fydd gan y sefydliad rwymedigaeth gyfreithiol i'w chyflawni, pan fydd yn gweithredu i amddiffyn buddiannau hanfodol y gwrthrych neu pan fydd hynny’n cynorthwyo ymchwilio i weithgarwch troseddol.  
  
  
  
Ceir rhagor o wybodaeth am rwymedigaethau’r Brifysgol o dan ddeddfwriaeth Diogelu Data drwy ddilyn y ddolen isod:

<https://intranet.cardiff.ac.uk/staff/services/data-protection>

Mae hyfforddiant Diogelwch Gwybodaeth gorfodol i **bob aelod o’r staff** ar gael ar Dysgu Canolog.

Ceir rhagor o wybodaeth am bolisïau a chanllawiau ar ddiogelu gwybodaeth drwy ddilyn y ddolen isod:

<http://sites.cardiff.ac.uk/isf/>

# Deddf Plant 1989

**AGGCC**

**Deddf Plant 2004**

Sefydlodd y ddeddf hon yr egwyddor hollbwysig, sef bod lles y plentyn yn hollbwysig.

Mae’n nodi mai’r fam a’r tad a oedd yn briod pan anwyd y plentyn sydd â chyfrifoldeb rhiant amdano. Gall unigolion eraill sy’n cyflawni rôl rhiant gael cyfrifoldeb rhiant drwy broses gyfreithiol.

Mae’r holl oedolion eraill sy’n darparu gwasanaethau ar gyfer plant o dan ddyletswydd gofal i gynnal eu diogelwch a’u llesiant.

Mae Mewn Dwylo Diogel (Llywodraeth Cymru 2000) yn nodi rolau a chyfrifoldebau AGGCC mewn perthynas â chyrff statudol eraill.

Mae hyn yn cynnwys awdurdodau lleol sy’n arwain y gwaith o gydgysylltu’r broses o ddatblygu polisïau a gweithdrefnau lleol ym maes diogelu oedolion.

Ffurfiwyd AGGCC drwy integreiddio dau gyn-sefydliad – sef Arolygiaeth Safonau Gofal Cymru ac Arolygiaeth Gwasanaethau Cymdeithasol Cymru.

Mae Deddf Plant 2004 yn darparu’r sail gyfreithiol i’r ffordd y mae gwasanaethau cymdeithasol ac asiantaethau eraill yn ymdrin â materion sy’n ymwneud â phlant.

Lluniwyd y canllawiau hyn er mwyn sicrhau bod pob unigolyn sy’n ymwneud â gofalu am blant, boed yn y cartref, y gweithle, yr ysgol neu mewn lleoliad arall, yn ymwybodol o’r ffordd y dylid gofalu am blant yng ngolwg y gyfraith.

# Working Together to Safeguard Children 2004

**Gweithdrefnau Amddiffyn Plant Cymru Gyfan 2008**

**Cadw Dysgwyr yn Ddiogel 2015**

**Working Together to Safeguard Children 2015**

**Deddf Troseddau Rhywiol 2003**

Sut y dylai sefydliadau ac unigolion gydweithio i ddiogelu a hyrwyddo lles plant. Mae wedi’i hanelu at Brif Swyddogion, uwch-reolwyr a rheolwyr gweithredol yn ogystal ag ymarferwyr a rheolwyr rheng flaen sydd â chyfrifoldebau penodol am ddiogelu a hyrwyddo lles plant.

Bydd gweithdrefnau amddiffyn plant Cymru gyfan, a roddwyd ar waith ar 1 Ebrill 2008, yn helpu i ddiogelu plant a hyrwyddo eu lles.

Mae’r canllawiau yn cynnwys y fframwaith ar gyfer diogelu yng Nghymru a rolau a chyfrifoldebau diogelu yn y gwasanaeth addysg. Maent yn ymdrin â chyfrifoldebau diogelu o dan amgylchiadau penodol ac yn nodi arferion recriwtio mwy diogel o dan y Gwasanaeth Datgelu a Gwahardd.

A guide to inter-agency working to safeguard and promote the welfare of children.

Mae’n egluro beth sy’n gyfystyr â throsedd o natur rywiol yn erbyn plant, pobl ifanc ac oedolion. Nid yw’r Ddeddf yn cyfyngu ar hawl plant i addysg rhyw a pherthnasoedd a chymorth a chyngor ynglŷn ag iechyd rhywiol.

# Deddf Diogelu Grwpiau Hyglwyf 2006

**Polisi a Gweithdrefnau Interim Cymru ar gyfer Amddiffyn Oedolion Agored i Niwed rhag Camdriniaeth (2013)**

**Deddf Anffurfio Organau Cenhedlu Benywod 2004**

**Deddf Priodas dan Orfod 2007**

**Deddf Cyfiawnder Troseddol a Mewnfudo 2008**

Nod y Ddeddf yw osgoi niwed, neu’r risg o niwed, drwy atal pobl yr ystyrir eu bod yn anaddas i weithio gyda phlant ac oedolion agored i niwed rhag cael mynediad atynt drwy eu gwaith.

Canllaw ar waith diogelu i bawb sy’n ymwneud â lles oedolion agored i niwed yn y sector statudol, y trydydd sector (y sector gwirfoddol) a’r sector preifat, ym meysydd iechyd a gofal cymdeithasol, yn yr heddlu ac mewn gwasanaethau eraill.

Mae Anffurfio Organau Cenhedlu Benywod yn drosedd yn y DU ers 1985. Hefyd, ers 2003, mae’n drosedd i wladolion y DU neu unigolion sy’n preswylio’n barhaol yn y DU fynd â’u plentyn dramor er mwyn i’w horganau cenhedlu gael eu hanffurfio.

Mae gorfodi rhywun i briodi yn drosedd yng Nghymru a Lloegr. Y gosb uchaf am drosedd yw 7 mlynedd o garchar.

Pwerau newydd i ymdrin ag ymddygiad gwrthgymdeithasol a threisgar a sicrhau bod penderfyniadau dedfrydu yn gliriach. Mae’r Ddeddf hefyd yn cyflwyno dedfryd gymunedol newydd ar gyfer troseddwyr ifanc.

# Deddf Trais yn erbyn Menywod, Cam-drin Domestig a Thrais Rhywiol (Cymru) 2015

**Deddf Galluedd Meddyliol**

**Deddf Gwasanaethau Cymdeithasol a Llesiant (Cymru) 2014**

Bydd y Ddeddf yn gwella trefniadau i hyrwyddo ymwybyddiaeth o drais ar sail rhywedd, cam-drin domestig a thrais rhywiol a’u hatal a diogelu a chefnogi dioddefwyr.

Bwriedir i’r Ddeddf Galluedd Meddyliol ddiogelu a grymuso unigolion nad oes ganddynt, o bosibl, y galluedd meddyliol i wneud eu penderfyniadau eu hunain ynghylch eu gofal a’u triniaeth. Deddf ydyw sy’n gymwys i unigolion 16 oed a throsodd.

Mae gan bawb yr hawl i wneud eu penderfyniadau eu hunain. Dylai gweithwyr iechyd a gofal proffesiynol bob amser dybio bod gan unigolyn y gallu i wneud penderfyniad ei hun, oni phrofir fel arall drwy asesiad galluedd.

Dylai pobl hefyd gael eiriolwr annibynnol a fydd yn eu helpu i wneud penderfyniadau mewn sefyllfaoedd penodol, megis triniaeth ddifrifol neu pan allai cyfyngiadau sylweddol gael eu gosod ar ryddid a hawliau’r unigolyn er ei fudd pennaf.

Deddfwriaeth newydd i Gymru sydd ar wahân i’r Ddeddf gofal i Loegr ac sy’n ymdrin â llesiant plant, oedolion a gofalwyr.